Esmakordselt  fotojahist osavõtu jooksul vaatan ma, kas mul on midagi juhuslikult olemas. Linnuga on ju see lugu, et teda paganast on raske pildi peale saada. Kui just pole loodusfotograaf.    Lindude tundmisega on mul ka sandid lood. No varesel ja varblasel teen vahet, aga kõiki mööda lendavaid laulu järgi küll ei erista.    Mul tuleb sellega seoses meelde, kuidas mu väike vennalaps tuli kord nuttes tuppa, et luik oli teda nokaga löönud. Tegelikult oli aiamaanaabri tige hani.    Olen mitu korda  näinud vana elektriposti otsas rähni toksimas, aga alati pole ju aparaati kaasas. !!  Kohaliku järve ääres võiks ka lösutavat parti pildistada, aga see oleks liiga kerge saak.  Olgu siis need kaks, kes on toidujahil ja seega väga julged.  Esimene on väike-, teine suurlinna elanik!!       Teised linnud siin.